CELEX: 32012R0105
Language: bg
Date: 2012-02-07 00:00:00
Title: Регламент за изпълнение (ЕС) № 105/2012 на Комисията от 7 февруари 2012 година относно класирането на някои стоки в Комбинираната номенклатура

9.2.2012   
            
            
               BG
            
            
               Официален вестник на Европейския съюз
            
            
               L 36/21
            
         РЕГЛАМЕНТ ЗА ИЗПЪЛНЕНИЕ (ЕС) № 105/2012 НА КОМИСИЯТА
   от 7 февруари 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 февруари 2012 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Многофункционално устройство с размери от около 62 × 76 × 98 cm и тегло от около 153 kg, състоящо се от скенер и електростатично печатащо устройство.
                  То разполага с вместилище за оригинали с обем 150 страници, откъдето те се подават автоматично за двустранно копиране, 2 подразделения за захранване с хартия, панел за управление от потребителя, 2,5 GB RAM памет и вграден твърд диск с капацитет 80 GB. Оборудвано е с интерфейси за Ethernet, WLAN и USB.
                  Устройството може да изпълнява следните функции:
                  
                              —
                           
                           
                              сканиране,
                           
                        
                              —
                           
                           
                              разпечатване,
                           
                        
                              —
                           
                           
                              цифрово копиране.
                           
                        Устройството може също да изпраща сканирани документи по интернет (т. нар. „факс с електронна поща/ факс по интернет“).
                  Устройството може да възпроизвежда до 51 страници в минута във формат А4. То може също да намалява или увеличава изображенията, които сканира (с коефициент от 25 % до 400 %). Скоростта на сканиране е 70 изображения в минута.
                  Резолюцията на разпечатване е 1 200 × 1 200 dpi в режим „само текст“ и 600 × 600 dpi в режим „изображение“. Резолюцията при копиране е 600 × 600 dpi.
                  Устройството функционира самостоятелно под формата на копирна машина, като сканира оригинала и разпечатва копията посредством електростатичното печатащо устройство, или като принтер, скенер и устройство за изпращане на факсове по интернет, когато е свързано към мрежа или към автоматична машина за обработка на информация.
               
               
                  8443 31 80
               
               
                  Класирането се определя от Общи правила 1 и 6 за тълкуване на Комбинираната номенклатура и от описанието на кодове по КН 8443, 8443 31 и 8443 31 80.
                  Предвид на характеристиките му и тъй като нито една от неговите функции не може да се счита за основната му функция, класиране в подпозиция по КН 8443 31 20 се изключва. Скоростта на възпроизвеждане, скоростта на сканиране, наличието на автоматично подаване на страници, броят на подразделенията за захранване с хартия, панелът за управление и функцията за увеличаване/намаляване не са достатъчни, за да се приеме цифровото копиране за неговата основна функция.
                  В действителност скоростта на възпроизвеждане е една и съща при копиране и разпечатване, тъй като тя зависи от печатащото устройство, което се използва и за двете функции. Подразделенията за захранване с хартия също се използват и за двете функции. Скоростта на сканиране се отнася както за сканиране, така и за копиране. Автоматичното подаване на страници и панелът за управление се използват както за копиране, така и за сканиране и изпращане на факсове по интернет. Наличието на функция за увеличаване/намаляване на изображението, която е свързана с копирането, не е достатъчно, за да се приеме копирането за негова основна функция.
                  Освен това способността на устройството да се свързва към автоматична машина за обработка на информация или към мрежа е важна характеристика, тъй като позволява отпечатване и сканиране на документи от/до автоматичната машина за обработка на информация и изпращането им чрез интернет.
                  Следователно устройството трябва да бъде класирано в код по КН 8443 31 80 като друга машина, която изпълнява две или повече от функциите печатане, копиране и предаване на факсове, чиято основна функция не е цифровото копиране.